Komisijos komunikatas Europos parlamentui pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos parlamento ir Tarybos direktyvos, iš dalies keičiančios Direktyvą 97/67/EB dėl visiško Bendrijos pašto paslaugų vidaus rinkos suformavimo, priėmimo /* KOM/2007/0695 galutinis - COD 2006/0196 */





[pic] | EUROPOS BENDRIJŲ KOMISIJA | Briuselis, 9.11.2007 KOM(2007) 695 galutinis 2006/0196 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos direktyvos, iš dalies keičiančios Direktyvą 97/67/EB dėl visiško Bendrijos pašto paslaugų vidaus rinkos suformavimo, priėmimo 2006/0196 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos direktyvos, iš dalies keičiančios Direktyvą 97/67/EB dėl visiško Bendrijos pašto paslaugų vidaus rinkos suformavimo, priėmimo 1 - PAGRINDINIAI FAKTAI Europos Parlamentui ir Tarybai pasiūlymas pateiktas (dokumentas COM (2006)594 galutinis – 2006/0196 (COD) | 2006 m. spalio 19 d. | Europos ekonomikos ir socialinių reikalų komiteto nuomonė pateikta | 2007 m. balandžio 26 d. | Regionų komiteto nuomonė pateikta | 2007 m. birželio 6 d. | Europos Parlamento nuomonė (po pirmojo svarstymo) pateikta | 2007 m. liepos 11 d. | Bendroji pozicija priimta | 2007 m. lapkričio 8 d. | 2 - KOMISIJOS PASIŪLYMO TIKSLAS Bendrijos pašto paslaugų vidaus rinkos suformavimas panaikinant rezervuotąsias paslaugas visose valstybėse narėse; universaliųjų paslaugų srities ir standarto patvirtinimas; vartotojų teisių ir nacionalinių reguliavimo institucijų vaidmens sustiprinimas; įvairių priemonių, kurių valstybės narės, jei būtina, gali imtis universaliosioms paslaugoms apsaugoti ir finansuoti, pasiūlymas. 3 - PASTABOS APIE BENDRĄJĄ POZICIJĄ 3.1 . Bendrosios pastabos Komisija palaiko bendrąją poziciją, kvalifikuotąja balsų dauguma priimtą 2007 m. lapkričio 8 d. Bendrąja pozicija padaryti pakeitimai, kurie šiuo atžvilgiu atitinka EP pirmajame svarstyme padarytus pakeitimus, visų pirma yra susiję su galutine keičiančiosios direktyvos įgyvendinimo data (2010 m. gruodžio 31 d.), galimybe kai kurioms valstybėms narėms visišką rinkos atvėrimą atidėti dar ne daugiau kaip dvejiems metams ir laikinos abipusiškumo sąlygos, taikomos toms valstybėms narėms, kurios pasinaudoja pastaruoju pereinamuoju laikotarpiu, įrašymu. Be to, perimamas esminis EP pirmojo svarstymo aspektas – į bendrąją poziciją įtrauktas direktyvos naujas I priedas (universaliųjų paslaugų grynųjų sąnaudų, jei tokių yra, apskaičiavimo gairės). 3.2. Į bendrąją poziciją įtraukti Parlamento pakeitimai Į bendrąją poziciją įtraukti beveik visi Parlamento per pirmąjį svarstymą padaryti pakeitimai. Keičiamos šios nuostatos: 4, 5, 7, 9, 11, 13, 14, 15, 16, 19, 20, 21, 22, 23, 24, 26, 31, 32, 34, 39, 41, 42, 46, 53, 54, 55 konstatuojamosios dalys ir 2, 6, 9, 12, 14, 19, 22a, 23, 23a straipsniai. Komisija pritaria minėtų nuostatų pakeitimams bendrojoje pozicijoje, nes jie atitinka Komisijos pasiūlymą, nuosekliai dera su acquis ir (arba) yra bendro politinio institucijų susitarimo dalis. EP padaryti 27 konstatuojamosios dalies pakeitimai aptariami Komisijos pareiškime, kuris iš esmės atitinka acquis (pareiškimas pridedamas prie šio komunikato). 3.3. Performuluotos ir naujos nuostatos Kai kurios nuostatos bendrojoje pozicijoje performuluotos arba pridėtos siekiant didesnio aiškumo, tai yra 17, 27, 28, 30, 35, 36, 38, 44, 50, 51 konstatuojamosios dalys, 1, 3, 4, 7, 9 straipsniai ir I priedas. Šios nuostatos nuosekliai atitinka EP pakeitimus arba gali būti laikomos atitinkančiomis EP reikalavimus, pvz., su 23a straipsniu (58 pakeitimas) susijęs I priedas. Keičiančiosios direktyvos 2 ir 3 straipsniai yra neatsiejama bendro politinio susitarimo dalis, kuriais taip pat perkeliama atitinkamų pakeitimų, EP padarytų pirmajame svarstyme, esmė. Komisija visoms minėtoms nuostatoms gali pritarti. Jos atitinka EP pakeitimus, jomis direktyvos tekstas patobulinamas ir paaiškinamas, ir (arba) jos yra bendro politinio institucijų susitarimo dalis. Komisija apgailestauja, kad bendrojoje pozicijoje neatsižvelgiama į Komisijos ir Europos Parlamento nuomones dėl koreliacijos lentelių (taip pat žr. 60 konstatuojamąją dalį). Komisija mano, kad koreliacijos lentelių pateikimas atitinka geresnio reglamentavimo principą ir taip didinama nacionalinių teisės aktų atitiktis Bendrijos nuostatoms. Todėl Komisija teikia pareiškimą šiuo klausimu, kuris pridedamas prie šio komunikato. 4 - IŠVADOS Komisija mano, kad bendroji pozicija visiškai atitinka pagrindinius pradinio Komisijos pasiūlymo ir Europos Parlamento pirmajame svarstyme padarytų pakeitimų elementus. Todėl Komisija pritaria bendrajai pozicijai, kuri Taryboje buvo priimta kvalifikuotąja balsų dauguma. Priedas Komisijos pareiškimas dėl 27 konstatuojamosios dalies Komisija patvirtina, kad pagal Direktyvos 97/67/EB 18 konstatuojamąją dalį ir nusistovėjusią Europos Teisingumo Teismo praktiką (pvz., Byla C-320/91, Corbeau) greitojo ir pasiuntinių pašto paslaugos yra ypatingos paslaugos, kurioms būdinga tai, kad jos iš esmės skiriasi nuo universaliųjų pašto paslaugų. Komisijos pareiškimas dėl 60 konstatuojamosios dalies ir 2 straipsnio Turėdama omenyje piliečių interesus, geresnį reglamentavimą ir skaidrumą bei siekdama palengvinti nacionalinių teisės aktų atitikties Bendrijos nuostatoms nagrinėjimą, Komisija primena savo poziciją dėl valstybių narių pateikiamų koreliacijos lentelių, kuriomis valstybių narių priimti direktyvos perkėlimo į nacionalinę teisę teisės aktai susiejami su direktyva. Šiuo atveju tam, kad tarpinstitucinė šio dokumento procedūra būtų sėkmingai užbaigta, Komisija neprieštarauja Tarybos susitarimui. Tačiau tikisi, kad šį horizontalųjį klausimą institucijos kartu apsvarstys.